Propastop nüüd ka inglise keeles – Propastop
27.04.2017
Sel nädalal ilmus Propastopi päisesse kirjake ENG. Pealtnäha pisike täiendus tähendab blogi jaoks suurt sammu – nüüd on Eesti-vastase propaganda ja meediamanipulatsiooni kohta võimalik lugeda ka rahvusvaheliselt. Lääne ajakirjanduse huvi markantsemate propagandajuhtumite vastu on olnud suur,  kuid seni on tulnud nende kohta teateid anda kaudselt, jutustades sündmuste sisu ümber. Nüüd saab iga asjast huvitatud otse infole ligi ning linkide kaudu ka ise algallikaid kontrollida.
Esialgu ei suuda ingliskeelne Propastop eestikeelsele sageduse poolest konkurentsi pakkuda. Blogi vabatahtlike võimekuseks jääb korra kuus eestikeelsete tekstide mugandamine ja üles laadimine. Originaalse ingliskeelse sisu loomiseni ja sageduse kasvatamiseni loodame jõuda mõne aja pärast.
Kutsume oma lugejaid üles jagama inglise blogi aadressi oma eesti keelt mitte oskavate sõprade hulgas, kes siinses Euroopa nurgas toimuvatest inforünnakutest huvitatud.
Ühtlasi toome lugemiseks aastataguse postituse, mis taunib riigilippude kasutamist keelevaliku ikoonidena veebis.
Foto: Thomas Hawk / Flickr / CC